A primera edición d'os premios, en l'anyo 1956, estió celebrata en o Cine Fiamma de Roma. Dende a segunda edición os premios se celebroron en o teyatro greco-roman de Taormina con bells excepcions: as edicions de 1971, celebrata en as Tiermas de Caracalla de Roma; de 1978, en a Piazzale Michelangelo de Florencia; y de 1979, en o Teatro Costanzi de Roma. En l'anyo 1981 a ceremonia se celebró en dos seus diferents y en dos momentos: en o Teatro Costanzi de Roma y en o Palazzo Vecchio de Florencia. Dende 1982 os premios s'entregan en a ciudat de Roma.